भारत हादरनि गाहाय मन्थ्रि नरेन्द्र मडि बिथांआ  लकडाउन होनाय समाव रेडियोनि गेजेरजों ‘मन की बात’ आयदाखौ फुंनि 11 बाजिआव बुंथिगोन । दिनैनि समाव बिथांआ आथिखालाव बुहुमनांङैनो गोसारनाय COVID-19 खौ लानानै मा बादियै सांग्रांथि थानो नांगौ बेफोरखौ आबुंङै बुंथिगोन होनना मिथिना मोन्दों । मख’नो नांगोनदि  COVID-19 जों जुजिनो थाखाय नरेन्द्र मडि बिथांआ रांङारि मदद होनो खावलायदों आरो PM-CARES FUND बो फोसावनाय जाबाय । नरेन्द्र मडि बिथांआ बुंबावयोदि नोंथांनि मदद होनाया भारत हादरखौ गोख्रोंसिन खालामगोन  । बेनिखायनो जायफोर सुबुंफोरा जा एसे हायो बिसोर PM-CARES FUND आव मदद हरनो हागोन । गाहाय मन्थ्रि नरेन्द्र मडि बिथांआ लिरबावदोंदि भारत हादरखौ गोख्रों रैखाथि गोनां खालामनो थाखाय जों मोनफ्रोमबो खामानिखौनो मावगोन आरो मोनफ्रोमबो जेंनाफोरखौ नागारनाय नंया ।